Captain Marvel
Captain Marvel ('Dux mirabilis') sive Shazam est superheros, cuius res gestae legi possunt in libris nubeculatis a DC Comics, societate Americana, editis. Personam excogitaverunt anno 1939 C. C. Beck et Guglielmus (Bill) Parker, quorum alter res gestae huius personae delineavit, alter ea scripserunt. Quae res gestae primum in periodico Whiz Comics #2, quod societas Fawcett Comics anno 1940 edidit, narratae sunt. Ducis mirabilis alter ego est puer Gulielmus (Anglice Billy) Batson, qui, utcumque shazam magico verbo utitur, se commutat in chlamydatum virum, qui, ut deus, per aerem volare et incredibilibus viribus celeritateque uti potest. Ducis Mirabilis cognomen Grandis Ruber Caseus (Anglice Big Red Cheese) est.

De significatione verbi shazam 
Singulae litterae verbi shazam ad aliquem heroem vel deum alludunt:
 S pro Salomone
 H pro Hercule
 A pro Atlante
 Z pro vocabulo Zeus (Iuppiter)
 A pro Achille
 M pro Mercurio

De personis quae in periculis Ducis Mirabilis saepe fiant

Amici 
 Dominus Florens Fulvus (Anglice Mister Tawky Tawny)
 Familia Mirabilis:
 Dux Mirabilis Junior
 Maria Mirabilis
 Avunculus Mirabilis
 Shazam magus

Inimici 
 Adam Niger (Anglice Black Adam)
 Doctor Sivana

Fortuna 

In cantiuncula quadam notissimi gregis musici The Beatles, Captain Marvel per iocum memoratur. Profecto McCartney vel Lennon, cum adhuc pueri essent, hos nubculatos legerunt, qui tam in Anglia a pueris diligebantur ut, post annum 1953, cum Societas Americana Fawcett Comics eos non jam ederet, societas anglica L. Miller & Sons, quae adhuc eos in Anglia ediderat, ad imitationem Grandis Casei Rubri novum heroem, Marvelman nuncupatum, produxit, ne tantum lucrum perderent.

Bibliographia 
Kidd, Chip, et Geof Spear. 2010. Shazam, the golden age of the world's mightiest mortal. Novi Eboraci: Abrams Comicarts. ISBN 0-8109-9596-4.
  (nova editio, sed sine imaginibus: 1997 Iolae: Krause Publications ed.)

Nexus externi 
Sectio Encyclopediae interretialis superheroibus societatis DC comics dicata.

Notae 

!
+